PATVIRTINTA

Reikalavimų švietimo įstaigos (išskyrus aukštąją mokyklą) vadovo metų veiklos ataskaitai

priedas

**UKMERGĖS VAIKŲ LOPŠELIS-DARŽELIS „NYKŠTUKAS“**

**ANGELĖ LIAUSIENĖ**

**METŲ VEIKLOS ATASKAITA**

2019-01-19 Nr. \_\_\_\_\_\_\_\_

(data)

Ukmergė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Trumpai aptariamos švietimo įstaigos strateginio plano ir įstaigos metinio veiklos plano įgyvendinimo kryptys ir pateikiami svariausi rezultatai bei rodikliai)  Įgyvendinant 2017-2018 m.m. planą buvo siekiama padėti vaikams ugdytis reikalingus socialinius, emocinius ir savęs pažinimo gebėjimus, svarbius asmeninei sėkmei, tobulinti į vaiką orientuotą ugdymo (si) kokybę ir ugdyti pozityvų požiūrį į sveiką gyvenseną.  Sėkmingam vaikų socialinių, emocinių ir savęs pažinimo gebėjimų ugdymui turėjo įtakos prevencinių programų „Gyvenimo įgūdžiai“,“Zipio draugai“, „Alkoholio, tabako ir kitų psichiką veikiančių medžiagų vartojimo“ vykdymas. Pedagogės per socialinių ir emocinių gebėjimų ugdymą stiprino ugdytinių bendrąsias vertybes: pagarbą sau ir kitiems, geranoriškumą, atsakingumą, drąsą, sveiką gyvenseną, pagalbą, sąžiningumą, savidrausmę. Buvo tobulinamos pedagogų ir auklėtojų padėjėjų kompetencijos, dirbant su specialiųjų poreikių vaikais, dalyvavo seminaruose: „Specialiųjų ugdymosi poreikių vaikų ugdymas ikimokyklinėje vaikų įstaigoje“, Smurto ir patyčių prevencija ikimokyklinio ugdymo įstaigose“.  Sėkmingai plėtojama įstaigos ir šeimos partnerystė. Plečiant bendradarbiavimo ryšius su tėvais ypatingas dėmesys skirtas bendrų veiklų vykdymui: tėvai dalyvavo vaikų kasdieninėse veiklose, sporto renginiuose, įvairiose akcijose: „Knygų Kalėdos“ padovanojo 110 knygų, „Pyragų diena“ už suaukotus tėvų, darbuotojų lėšas nupirkta ligoninės vaikų skyriui dovanų ir kt. Tėvams organizuoti tėvų susirinkimai, Atvirų durų savaitė, individualių pokalbių su pedagogėmis metu aptarė vaikų pasiekimus. Ryšium su duomenų apsauga pedagogės naudoja inovatyvias bendravimo su tėvais priemones: grupių tėvų Facebook, el. paštus ir grupių telefonus.  Atsižvelgiant į tėvų ir vaikų poreikį įstaigoje veikia nemiegančių vaikų Užimtumo grupė, kurioje vaikams organizuojama įvairi kūrybiška veikla. Vaikai laiką joje gali leisti darželio patalpose arba esant geram orui lauke, lanksčiai ir kūrybiškai sprendžiamas jų užimtumo klausimas.  Tenkinant tėvų ir vaikų poreikius darželyje vaikams papildomai, už tėvų pinigus, organizuojami šokių, dainavimo, ankstyvojo anglų kalbos mokymo, sporto būreliai.  Plėtojant bendradarbiavimo ryšius tarp respublikos įstaigų, reprezentavome savo įstaigą dalinantis savo darbo patirtimi su Rokiškio raj. savivaldybės švietimo įstaigų vadovais, Prienų Skriaudžių pagrindinės mokyklos kolektyvu, viešniomis iš Utenos ikimokyklinių įstaigų, Kauno Valdorfo darželio „Šaltinėlis“ kolektyvu, Vilniaus ikimokyklinių ugdymo įstaigų pedagogų metodinio būrelio „Vaivorykštė“ administracija ir pedagogais.  Tobulinant pedagogų kompetencijas bendravimo ir bendradarbiavimo, ugdomosios veiklos planavimo, ugdytinių pažangos ir pasiekimų vertinimo ir fiksavimo klausimais vyko metodinės konsultacijos, buvo aptariama pedagogų tarybos posėdžiuose, atliktas giluminis auditas „Santykiai su personalu, komandų telkimas“. Išvados pateiktos bendruomenei. Darbuotojai nuolat tobulina kvalifikaciją ir tai pozityviai veikia ugdymo turinio kaitą ir darbo kokybę. Pedagogės įgijo vadybinės patirties, pristatydamos įstaigos gerąją patirtį apie vaikų ekologinį, gamtasauginį, sveikos gyvensenos ugdymą. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Tobulinti krizių valdymo gebėjimus mokymuose ir užtikrinti stabilų įstaigos darbą. | Gebėti spręsti konfliktines situacijas, žinoti ir pritaikyti kuo veiksmingesnes prevencines priemones. | Sukurtas krizių valdymo įstaigoje aprašas, suformuota komanda, nustatytos komandos narių funkcijos. | Parengiau krizių valdymo įstaigoje aprašą, darbuotojus supažindinau su juo, suformavau komandą, supažindinau su jų veikimo funkcijomis, inicijavau komandos mokymus, kuriuose įgijo krizių valdymo kompetencijų, sudarėme krizių valdymo veiksmų planą ir susitarėme dėl krizių įveikimo principų.  Darbuotojai geba atpažinti grėsmių požymius ir valdyti krizių eigą. |
| 1.2.Vykdyti tarptautinį projektą ERASMUS+ „Inclusive preschool by digital VAK Nr. 2017-1 -LV01-KA201-035433 | Siekti palankesnio ugdymo(si) vaikams, turintiems disleksijos ir disgrafijos  sutrikimo bruožų. | Sukurtas klausimynas, padedantis pedagogėms atpažinti sutrikimo bruožus, pritaikytos erdvės, įsigyta spec. priemonių. | Sukurtas klausimynas, kuris padeda pedagogėms atpažinti vaikus, turinčius disleksijos, disgrafijos požymių, autizmo bruožų. Jis sėkmingai buvo pristatytas Turkijos, Rumunijos ir Latvijos švietimo įstaigose, naudojamas mūsų darbuotojų. Už gautas projekto lėšas (20100,00 eurų) pedagogai tobulino profesines kompetencijas Turkijos, Rumunijos bei Latvijos švietimo įstaigose ir įsigijome spec. priemonių, padedančių vaikų socializacijos gerinimui, jų ugdymui. Pedagogės susitikimuose su projekto partneriais įgijo darbo su spec. poreikių vaikais kompetencijų.  Kiti darželio pedagogai naudojasi klausimynu savo darbe, moka atpažinti vaikus, turinčius tam tikrų sutrikimų ar jų požymių. |
| 1.3. Parengti projektą „Ikimokyklinio ir bendrojo ugdymo mokyklų veiklos tobulinimas“ ir dalyvauti atrankoje. | Tapti konsultuojančia įstaiga ir atnaujinti darželio edukacines erdves pagal įstaigos „Fizinio aktyvumo“ modelį | Parengtas ir pateiktas atrankai projektas | Domėjausi projekto dokumentais, konsultavausi su Švietimo ir mokslo ministerijos darbuotojais, susiradome projektui partnerius, konsultantus, tačiau projekto teikėjais tapo rajono Švietimo ir sporto skyrius. Į darbo grupę delegavome pavaduotoją Ritą Motiejūnienę. Darbo grupė parengė 2 projektus (viename iš jų dalyvaujame ir mes) ir jie bus pateikti ministerijai. Mūsų įstaiga aktyviai dalyvauja konsultuojant, padedant rengėjams visais klausimais. |
| 1.4. Skatinti darbuotojų motyvaciją, atnaujinant turimas ir kuriant naujas vidaus ir lauko edukacines erdves | Vykdyti ugdomąjį procesą kuo įvairesnėse edukacinėse erdvėse, dalintis patirtimi tarptautinėje konferencijoje, dalyvauti respublikiniame „Mokyklų edukacinių erdvių apžiūroje-konkurse 2018 m.“ | Sukurtos naujos edukacinės lauko erdvės: muzikinė „Perkusija“, geografinė- metereologinė, eksperimentų. Kitos erdvės patobulintos, papildytos naujomis priemonėmis. | Ugdomasis procesas, bet kuriuo metu laiku, vyksta lauko edukacinėse erdvėse. Vaikams patinka eksperimentuoti „Žaliojoje klasėje“, groti muzikiniais instrumentais erdvėje „Perkusija“, atlikti matavimus geografinėje erdvėje, žaisti „Mokyklą“ tam įkurtoje klasėje, gaminti įvairius patiekalus ne tik darželyje, bet ir lauko „Virtuvėlėje“.  Dalyvavome Švietimo ir mokslo ministerijos „Edukacinių erdvių apžiūroje- konkurse 2018 m.“ ir buvome įvertinti kaip geriausi Lietuvoje tarp 4 ikimokyklinių įstaigų ir apdovanoti kelione po Čekijos -Vokietijos viešąsias edukacines erdves.  Savo įstaigos patirtį pristatėme tarptautinėje konferencijoje „Edukacinės erdvės ir ugdymo procesas“.  Parsivežtas idėjas iš Čekijos ir Vokietijos panaudojome įrengdami naujas ir tobulindami savo įstaigos edukacines erdves. |
| 1.5. |  |  |  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Parengti ir vykdyti vaikų sveikatinimo projektą  „Priešmokyklinukų mokymas plaukti“ | Parengėme projektą rajono visuomenės sveikatos paramos fondui, gavome finansavimą, pasirašėme sutartį su Ukmergės Sporto centru dėl autobuso panaudos, priešmokyklinių grupių vaikus, turint tėvų sutikimus, mokome plaukti Sporto centro baseine. |
| 3.2. Vykdyti įstaigos duomenų apsaugos reikalavimus | Parengėme reikalingus dokumentus įstaigos duomenų apsaugai, darbuotojus supažindinome su duomenų apsaugos reikalavimais, paskyrėme duomenų apsaugos pareigūną, dalyvavome mokymuose. Įstaigoje duomenų apsaugos sistema veikia tinkamai. |
| 3.3. Vykdyti rajono Mokytojų profesijos prestižo didinimo programą. | Dalinamės savo darbuotojų sėkmingo ugdymo istorijomis su rajono pedagogais, kurie turi mažesnę darbo patirtį.  Popierizmo mažinimui – sukurtas vidaus intranetas, kuriame rašomi ugdymo planai, dalinamės svarbia ir reikalinga informacija, vedama vaikų lankomumo apskaita.  Gerų darbo sąlygų mokytojams užtikrinimui- pedagogus aprūpiname kanceliarinėmis priemonėmis ištisus metus, naujausia metodine, pedagogine literatūra, IKT priemonėmis, sudarytos sąlygos nuolatiniam tobulėjimui, naudojantis portalo „Pedagogas.lt“ galimybėmis bei sudarant sąlygas kuo dažniau dalyvauti nuotoliniuose kursuose.  Rajono Mokytojų profesijos prestižo didinimo programa įtakoja pedagogų savarankiškumą, saugumą. |
| 3.4. Užtikrinti įstaigos vidaus ir lauko turto apsaugą. | Iš sutaupytų lėšų įrengta nauja saugumo ir stebėjimo sistema įstaigos turto apsaugai, įrengtos 8 kameros lauke, nes ne kartą buvo suniokoti vaikų žaidimams ir judėjimui skirti įrenginiai, prižiūrinti įstaiga matys mūsų aplinką, pati stebės ir užkardys turto niokojimą. |
| 3.5. Vykdyti vaikų ekologinį maitinimą. | Vykdant naujas rekomendacijas dėl vaikų maitinimo dalyvaujame Žemės ūkio ministerijos inicijuotame projekte „Ekologiškas vaikų maitinimas“. Sudarytas naujas 15 dienų valgiaraštis, atlikti du ekologiškų maisto produktų viešieji pirkimai, pasirašytos sutartys, kuriuose net 80 proc. ekologiškų produktų, tėvų susirinkimuose buvo pateikta informacija apie ekologišką vaikų maitinimą, buvo susitarta dėl vaikų pratinimo prie kuo įvairesnių daržovių ir vaisių. Gerai pasirengėme sveiko maisto gaminimui ir sandėliavimui įsigydami šaldiklį, el. konvekcinę krosnį, el. keptuvę, pramoninę indaplovę su atliekų rūšiavimo stalu.  Ekologiško vaikų maitinimo partneriai, rajono ūkininkai, padovanojo šiltadaržį, kuriame mokysime vaikus auginti įvairias daržoves ir prieskonines žoleles.  Į metinį veiklos planą įtraukėme įvairias veiklas „ Kramtukų užkandėlės“ kaip ekologinių produktų ragautuvę, maisto patiekimo pamokėles „Štai kaip norėčiau matyti maistą savo lėkštėje“, skanaus ir sveikatai palankaus maisto gaminimo mokymus vaikams, darbuotojams, vaikų fotografijų parodą sveiko maisto, sveikatinimo tema. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. |
| 6.2. |

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)

**IV SKYRIUS**

**VERTINIMO PAGRINDIMAS IR SIŪLYMAI**

**7. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo

/ darbuotojų atstovavimą įgyvendinantis asmuo)

**8. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

**IV SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**9. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 9.1. Įvairinti vaikų maitinimą, meniu papildyti makaronais, ryžiais ir kt. produktais, kurie palankūs vaikų sveikatai.  Organizuoti vyresnių vaikų maitinimą „švediško“ stalo principu. | Siekti, kad vaikai valgytų patiektą įvairų maistą, kuris atitiktų valgymo įpročius namuose, mokytųsi save apsitarnauti „švediško“ stalo principu. | Patobulintas meniu, jis suderintas ir patvirtintas Maisto ir veterinarijos tarnyboje, pereita prie vyresnių vaikų maitinimo „švediško“ stalo principu, vaikai noriai save apsitarnauja ir geriau valgo. |
| 9.2. Įrengti sensorinių priemonių erdvę pagal projektą „Ikimokyklinio ir bendrojo ugdymo mokyklų veiklos tobulinimas“. | Atnaujinti vidaus edukacines erdves ir papildyti sensorinėmis priemonėmis, išmokyti pedagoges veikti su jomis, suorganizuoti seminarą pedagogėms apie sensorinių priemonių pritaikymą ir panaudojimą įvairaus amžiaus vaikų ir vaikų, turinčių specialiųjų poreikių ugdymui. | Pedagogės moka veikti su įrengtoje erdvėje esančiomis sensorinėmis priemonėmis, jos vaikus ugdo, lavina naudodamos sensorines priemones sukurtoje erdvėje, vaikai jaučiasi emociškai ramūs, jie sudominti, lavinasi individualiai. |
| 9.3. Perduoti įstaigos reikalus naujam vadovui. | Parengti dokumentus perdavimui. | Naujas vadovas supažindintas su įstaigoje esančiais dokumentais. |
| 9.4. |  |  |
| 9.5. |  |  |

**10. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 10.1. Edukacinė erdvė su sensorinėmis priemonėmis gali būti neįrengta negavus lėšų pagal projektą „Ikimokyklinio ir bendrojo ugdymo mokyklų veiklos tobulinimas“. |
| 10.2. |
| 10.3. |

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos savininko teises ir (parašas) (vardas ir pavardė) (data)

pareigas įgyvendinančios institucijos

(dalininkų susirinkimo) įgalioto asmens

pareigos)

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)